EA รายได้ไบโอดีเซล-ขายไฟเพิ่ม หนุนกำไร Q3 โต 44%
EA รายได้ไบโอดีเซล-ขายไฟเพิ่ม หนุนกำไรไตรมาส 3/2564 โต 44% แตะ 1.16 พันลบ. จากปีก่อนกำไร 1.12 พันลบ. ส่วนงวด 9 เดือนกำไรเพิ่ม 13% จากปีก่อนกำไร 3.72 ลบ.
EA รายได้ไบโอดีเซล-ขายไฟเพิ่ม หนุนกำไรไตรมาส 3/2564 โต 44% แตะ 1.16 พันลบ. จากปีก่อนกำไร 1.12 พันลบ. ส่วนงวด 9 เดือนกำไรเพิ่ม 13%
12 พ.ย. 2564

บริษัท พลังงานบริสุทธิ์ จำกัด (มหาชน) หรือ EA รายงานผลการดำเนินงานงวดไตรมาส 3/2564 สิ้นสุดวันที่ 30 ก.ย.2564 ดังนี้

สำหรับไตรมาส 3/2564 บริษัทฯ มีรายได้รวม 5,178.45 ล้านบาท เพิ่มขึ้นจำนวน 1,377.15 ล้านบาท หรือเพิ่มขึ้นร้อยละ 36.23 เมื่อเทียบกับช่วงเวลาเดียวกันของปีก่อนที่มีรายได้รวม 3,801.30 ล้านบาท จากส่วนงานกลุ่มธุรกิจไบโอดีเซลมีรายได้ เพิ่มขึ้นจำนวน 474.12 ล้านบาท หรือเพิ่มขึ้นร้อยละ 37.11
ส่วนงานผลิตและจำหน่ายกระแสไฟฟ้ามีรายได้จำนวน 2,705.97 ล้านบาท เพิ่มขึ้นจำนวน 286.97 ล้านบาท หรือเพิ่มขึ้นร้อยละ 11.86 เมื่อเทียบกับช่วงเวลาเดียวกันของปีก่อนที่มีรายได้จำนวน 2,419 ล้านบาท สาเหตุหลักมาจากโรงงานไฟฟ้าพลังงานลมสามารถผลิตกระแสไฟฟ้าเพิ่มขึ้นจากความเร็วลมที่สูงขึ้นจากพายุในช่วงฤดูฝนเมื่อเทียบกับช่วงเวลาเดียวกันของปีก่อน